Във връзка с постъпило уведомление с вх. № ОВОС-127/18.01.2024г. за инвестиционно предложение (ИП): „Инженеринг: проектиране, авторски надзор, устройствено планиране и изграждане на ПСОВ Съединение и довеждаща инфраструктура по условията на Жълт Фидик“, в ПИ 70528.123.426 гр. Съединение, местност „Джапунски кладенец“, община Съединение, област Пловдив *и писмо с изх. № ПУ-01-77(1)/06.02.2024г. на Басейнова Дирекция Източнобеломорски район Пловдив*, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Вашето инвестиционно предложение попада в обхвата на т. 11, буква „в“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0002086 „Оризища Цалапица“.

Копие на писмото е изпратено до Община Съединение и БД ИБР

Отговорено от РИОСВ-Пловдив на 15.02.2024г.